APROBACIÓN DEFINITIVA DE REGULAMENTO ORGÁNICO MUNICIPAL
ADMINISTRACIÓN LOCAL — Municipal — Mos (Ordenanzas e Regulamentos, 03/07/2019)

Aprobado inicialmente en sesión do pleno deste concello do 25.02.2019, a “Modificación do Regulamento Orgánico Municipal para a incorporación do Consello Municipal de Igualdade”, e non presentándose alegacións no prazo de exposición o público ó que se someteu, enténdese definitivamente aprobado en aplicación do sinalado polo art.49 da Lei 7/1985, procedéndose á súa publicación íntegra para a súa entrada en vigor, que terá lugar unha vez transcurrido o prazo de 15 días referido polo art.65.2, por remisión do 70, ambos da Lei 7/1985. É farto sabido que nunha democracia moderna o sistema de participación directa é inviable como regra xeral. Somentes en supostos concretos, de limitado espacio material ou persoal, atopa expresións (referendum, réxime do concello aberto). Na xestión xeral dos asuntos públicos esta participación concéntrase nos momentos nos que ten lugar a emisión periódica do voto (art.23 da Constitución). Pois ben, a difusión xeneralizada do sistema representativo no noso entorno obriga á prever a existencia daqueles órganos que encarnen a vontade popular, así como as súas esenciais normas que han de rexer o seu funcionamento. Este tipo de normas organizativas regulan, xa que logo, a actuación dos devanditos órganos no seu conxunto e especto de cada unha das persoas que os integran e que reciben o mandato representativo popular. Parece claro, en congruencia, que as normas que tratan de encauzar a participación dos representantes públicos nas asambleas nas que se integran, lonxe de supor unha traba antidemocrática ó lexítimo exercicio das súas funcións, son máis ben o único sistema que permite conquerir a manifestación da vontade popular. Neste senso poden traerse a colación os diferentes regulamentos das cámaras do Estado, da nosa Comunidade autónoma ou incluso dos órganos supranacionais, e, como non podería ser doutro xeito, a normativa reguladora do funcionamento dos órganos representativos locais. Esta última normativa, non obstante, adolece de importantes lagoas, das que o lexislador é consciente ó remitirse en diferentes ocasións ós Regulamentos orgánicos municipais. Por outra banda, a concurrencia competitiva na regulación de moitas das materias que atinxen ó eido local, e que ten a súa anclaxe na construcción constitucional do longamente mencionado Estado das Autonomías, reflíctese así mesmo no tocante á súa organización. O presente Regulamento, como non podería ser doutro xeito, atópase sometido ó sistema de prelación de fontes normativas aplicables á organización municipal. A súa posición neste sistema de fontes, partindo do sinalado polo art.149.1.18º da nosa Constitución, do sistema precisado pola Lei 7/1985 Reguladora das bases do réxime local e da xurisprudencia constitucional ó respecto, obrígalle a adaptarse ás previsións da seguinte normativa, que, polo tanto, é de aplicación preferente e á que intenta adaptarse: Así mesmo, e seguindo a previsión contida no art.20 da Lei 7/1985 e 59 da Lei galega 5/1997, contémplase e regúlase a existencia do Consello Sectorial de Desenvolvemento Local, Formación e Emprego. Entre as prioridades que o goberno municipal debe de contemplar atópase a de fomentar, na medida do posible e no eido das súas ompetencias, o desenvolvemento local, entendendo por tal a mellora das posibilidades e condicións de traballo no noso Concello, facilitar a iniciativa empresarial e comercial e, en definitiva, o fomento da riqueza e da calidade de vida dos nosos veciños. Para o cumprimento de tales fins o Concello de Mos dispón dun área definida, pero non debe descoñecerse a xistencia dun gran número de sectores implicados, sectores que é en extremo aconsellable que podan ser oidos no procedemento de toma de decisións por parte do Concello. Co fin de posibilitar o anterior constitúese neste Regulamento o Consello Sectorial que, segundo determina o art.130 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais, ten por obxecto canalizar a participación dos cidadáns, a través das súas asociacións máis representativas, nos asuntos municipais relativos ás súas competencias. Xa que logo, de conformidade coa potestade regulamentaria e no eido da autoorganización que o art.4 da Lei 7/1985, Reguladora das bases do réxime local, atribúe ós concellos, consonte a súa autonomía institucional garantida pola nosa norma constitucional, formúlase o seguinte Regulamento Orgánico municipal. Son órganos de obrigatoria existencia neste Concello: Cada un destes órganos terá as atribucións e funcións sinaladas pola lexislación local, coas especificacións que podan establecerse no presente regulamento. O Alcalde terá as funcións que lle sexan encomendadaspola lexislación básica en materia de réxime local, así como pola autonómica. Aparte das sinaladas nos artigos 21 da Lei 7/1985; 61 da Lei galega 5/1997e 41 do RD 2568/1986 e demáis normativa, en canto non se opoñan á anterior da Lei básica, corresponderalle á Alcaldía: O Alcalde pode delegar o exercicio das súas atribucións nos casos e condicións previstos no art.21 da Lei 7/1985 e 43 a 45 do RD 2568/1986. As delegacións xenéricas ou de áreas a favor de concelleiros, así como aquelas que conteñan facultadesresolutorias, só poderán ser delegadas nos Concelleiros membros da Comisión municipal de goberno. As delegacións para asuntos específicos ou determinados poderán efectuarse a favor de calquera concelleiro. O carácter indelegable da Xefatura Superior de todo o persoal ó servicio do Concello non significará a imposibilidade de conferir delegacións de execución ou xestión nunha ou varias Concellerías, así como na Xunta de Goberno Municipal. As delegacións que poda efectuar a Alcaldía para a asistencia a actos puntuais, sinatura de documentos, comparecencias en xuízo, etc., non precisarán de publicación ningunha, sendo bastante resolución neste senso. A súa función será a de substituir polo orde do seu nomeamento, ó Alcalde nos supostos de ausencia, enfermedade ou impedimento deste, desempeñando as competencias que ó primeiro lle corresponden. As sustitucións do Alcalde polo Tenente de Alcalde que lle corresponda esixirá previa delegación por parte do primeiro, agás nos casos contemplados no art.47.2 do RD 2568/1986. Non obstante, cando esta substitución non exceda de 3 días naturais non será precisa a súa publicación no BOP, sendo suficiente a tales efectos a colocación de anuncio no Taboeiro de edictos do Concello. Por outra parte, incluso nos casos de ausencias inferiores a 24 horas a substitución polo Tenente de Alcalde poderá ser confirmada por resolución da Alcaldía dentro dos dous días seguintes. Aparte das sinaladas nos artigos 22 da Lei 7/1985; 64 da Lei galega 5/1997e 50 do RD 2568/1986 e demáis normativa, en canto non se opoñan á anterior da Lei básica, corresponderalle ó Pleno: Ó ter unha poboación superior a 5.000 habitantes e por aplicación dos arts 20 da Lei 7/1985 e 68 da Lei galega 5/1997, as Comisións informativas existirán necesariamente, sen prexuízo da súa denominación, clases, funcións e composición, que variará segundo estableza en cada caso o Pleno municipal. A Comisión especial de contas poderá constituirse como comisión permanente á que se lle encomenden, aparte das súas funcións como tal, outras que se sitúen no eido presupostario, económico, da facenda municipal ou patrimonial. De formarse con este carácter a súa denominación especificará as funcións asumidas. En todo caso as Comisións Informativas, aparte das súas funcións de estudio, informe e consulta dos asuntos que deban de ser sometidos á decisión do Pleno, asumirá as de control e seguimento da actuación da Alcaldía, Xunta de Goberno Municipal e Concellerías que ostenten delegacións. Neste senso, nas sesións ordinarias que celebren deberá de constar sempre o punto de rogos e preguntas e posibilitarase a introducción de mocións por urxencia. Así mesmo, as comisións informativas, a solicitude dunha tercera parte dos seus membros, poderán requerir a presencia de Concelleiros que ostentes delegacións de calquera tipo, co fin de formularlle as preguntas que estimen sobre a súa xestión. A Presidencia das Comisións Informativas corresponderalle á Alcaldía, quen poderá, a solicitude da propia Comisión ou por decisión propia, delegala nalgún membro daquelas. Esta delegación efectuarase por resolución e publicarase no BOP, dando conta ó Pleno na primeira sesión que celebre. Poderá, así mesmo, nomear vicepresidentes. A determinación en concreto dos membros que integrarán as comisións informativas farase por comunicación dirixida ó seu presidente polos voceiros de cada grupo, ou polos propios Concelleiros non adscritos, de existir. Nesta comunicación sinalarase, así mesmo, un suplente. Non serán admitidos ás sesións concelleiros distintos dos titulares ou suplentes designados, agás exista consentimento unánime dos demáis asistentes á sesión de que se trate. A creación doutros órganos complementarios dos establecidos no presente regulamento orgánico precisará da previa modificación do mesmo, a través do procedemento legalmente previsto, ou da súa aprobación a través de regulamentos orgánicos propios, que en todo caso deberán de ser aprobados pola maioría absoluta do número legal de membros da Corporación. Non obstante, poderán nomearse Concelleiros delegados, con facultades resolutorias ou de mera xestión, para áreas xenéricas ou para asuntos ou servicios determinados, e Alcalde de parroquias ou núcleos, a través de soa resolución da Alcaldía. As sesións do Pleno son públicas. Non obstante poderán ser secretos tanto o debate como a votación no suposto contemplado no art.70.1 da Lei 7/1985. Como garantía desta publicidade anunciarase un traslado da convocatoria no taboeiro de edictos do Concello, coa mesma antelación que a mínima esixida para a convocatoria dos concelleiros. Libraranse tamén traslados da convocatoria á prensa, TV e emisoras de radio de carácter local. Tódolos medios de comunicación teñen dereito á obtención de copias deste anuncio, así como a acudir cos correspondentes aparellos de grabación ou retransmisión televisiva ou radiofónica ás celebracións das sesións. A súa colocación e realización das súas tarefas, sen embargo, non poderá entorpecer o normal desenvolvemento do pleno, sendo ordeada pola Alcaldía na súa condición de Presidente. Poderá permitirse a intervención, nos debates, das entidades asociativas de veciños, debidamente constituidas e inscritas no rexistro muncipal, así como doutras entidades asociativas ou representativas de intereses colectivos, intervención que se articulará do seguinte xeito: Agás no último s uposto sinalado, das intervencións dos representantes constará sucinta referencia na acta, con breve mención do seu contido. Así mesmo, a intervención do representante da entidade nos dous primeiros casos producirase ó comenzó do punto, logo da correspondente lectura do dictame ou proposta de acordo. Por último, as asociación que se refiren poderán solicitar da Alcaldía, con suficiente antelación, a inclusión no orde do día da vindeira sesión ordinaria de asuntos de interese municipal, ou incluso instar a celebración de sesións extraordinarias. Estas solicitudes non limitan as facultades da Alcaldía respecto á convocatoria e fixación dos asuntos a tratar, pero calquera exclusión será motivada. A non contestación en prazo destas solicitudes entenderase como a súa desestimación. O público asistente ás sesións gardará o debido respeto cara a institución municipal, absténdose de intervir excepto nos supostos contemplados neste artigo, e de efectuar calquera signo de agrado ou desagrado. A Presidencia, logo dunha primeira advertencia, poderá proceder á expulsión daquela persoa que verta ou profira insultos ou faltas derespeto á Corporación, ós seus membros, persoal ó seu servicio, institucións e entidades en xeral, restante público asistente, etc, ou que de calquera manera altere o normal discurrir das sesións, sempre e cando a gravidade da alteración e a súa obstaculización ó desenvolvemento o fixera preciso. O pleno celebra sesión ordinaria unha vez ó mes, no día e hora que se fixe na sesión extraordinaria celebrada segundo o art.38 do RD 2568/1986, sen prexuízo de poder modificarse posteriormente por novo acordo plenario. De coincidir en festivo tal día a sesión demorarase para o primeiro día hábil seguinte. Non obstante, o Presidente, por razóns debidamente motivadas, ben sexa por propia iniciativa ou a proposta dun grupo político, poderá demorar excepcionalmente a celebración dunha sesión ordinaria ata 3 días hábiles. Este feito non suporá que a sesión perda a súa condición de ordinaria. A ratificación da urxencia nas sesións extraordinarias que teñan este carácter, que será o primeiro punto a debatir e votar, efectuarase pola mayoría ordinaria dos concelleiros asistentes. As sesións extraordinarias solicitadas por unha cuarta parte, cando menos, do número legal de Srs. Concelleiros, regularanse polo disposto no art.46.2 a) da Lei 7/1985. Nestos casos cada concelleiro non poderá solicitar máis de tres sesións nun periodo dun ano, contado este desde a data da solicitude da primeira sesión que se celebre. Será a Casa do Concello, se ben cando por circunstancias debidamente xustificadas e en atención a valores de maior entidade, como serían a consecución dunha publicidade axeitada, a seguridade das instalacións, etc., poderá resolverse pola Alcaldía a celebración nun lugar distinto. En todo caso a celebración de sesións fóra da Casa do Concello terá carácter excepcional e deberá de proc ederse, canto antes, á habilitación de local idoneo naquela para albergar as sesións plenarias. A inclusión de asuntos non dicta minados pola correspondente Comisión informativa no orde do día esixirá a previa ratificación da súa inclusión, por maioría simple do propio Pleno. A inclusión de asuntos por urxencia, unha vez rematada a análise dos asuntos incluidos no orde do día e inmediatamente antes de pasar ó punto de rogos e preguntas, ó abeiro do art.91.4 do RD 2568/1986, deberá de ser precedida pola xustificación da urxencia e apreciación desta pola mayoría absoluta do número legal de membros do Concello. Neste caso poderá darse lectura á moción ou proposta de acordo para que o Pleno poda considerar a procedencia da súa urxencia. Nas sesións extraordinarias non caberá a inclusión de asuntos pola vía de urxencia sinalada nopárrafo anterior. No suposto de asuntos non incluidos no orde do día e que se pretendan someter a decisión do Pleno e que precisasen de informes preceptivos de Secretaría ou de Intervención, os funcionarios responsables destes postos poderán solicitar o seu aprazamento para que se emitan debidamente se non poidese informar no acto. Esta petición pode facerse extensiva a outros asuntos cando se dubidase claramente da legalidade do acordo proposto. Se a petición non fose atendida, farase constar así na acta. A inclusión dos puntos de aprobación da acta da sesión anterior e de rogos e preguntas será potestativa nas sesións extraordinarias que non teñan o carácter de urxentes. As convocatorias faranse por resolución da Alcaldía, da que se lle dará traslado ós membros corporativos pola Secretaría municipal. A convocatoria expresará o orde do día. Efectuaranse cunha antelación mínima de 2 días hábiles. A efectos do cálculo destos días poderanse habilitar, na propia resolución de convocatoria, os Sábados, poñéndose baixo a custodia do encargado do rexistro os expedientes. A documentación completa integrante dos expedientes que se sometan a pronunciamento do Pleno, atoparase na Secretaría do Concello desde o momento mesmo da súa convocatoria. O exame desta documentación efectuarase no horario de funcionamento das oficinas municipais, tanto nos días hábiles habituais como nos Sábados habilitados a tal efecto. O seu estudio realizarase na propia Secretaría ou ben, a falta de espacio idoneo nas dependencias desta, en sala que especificamente se habilite para elo e que deberá de ser contigua á Secretaría. Os concelleiros deberán de devolver os expedientes, unha vez examinados e baixo a súa responsabilidade, na Secretaría municipal de igual modo a como se lles entregasen. Os concelleiros poderán obter copias de documentos en concreto dos expedientes, pero baixo ningún concepto os orixinais sairán do lugar do seu exame. As sesións desenvolveranse conforme ás seguintes regras: Nas sesións extraordinarias nas que se debata e voten mocións de censura ou cuestións de confianza, de conformidade co previsto pola Lei Orgánica 5/1985, do Réxime Electoral Xeral, os tempos de intervención sinalados poderán incrementarse ata o doble. As actuacións dos grupos políticos municipais canalizaranse a través dos seus voceiros. Non obstante, nos debates das sesións os 10 minutos de intervencións por cada grupo serán distribuibles libremente entre os seus membros, ó igual que os 5 minutos do segundo turno. Co fin de prever o exercicio dos dereitos políticos e económicos dos concelleiros no adscritos, previstos no art.73 da Lei 7/1985, establécense as seguintes regras: Non terán a consideración de concelleiros non adscritos, aqueles que sexan expulsados dos seus grupos de orixe, pasando a integrarse no grupo mixto a tódolos efectos. Rexerase polas normas previstas na lexislación básica estatal, autonómica e supletoria do Estado. Rexeranse polo disposto no RD 2568/1986, se ben respecto ás convocatorias, ó exame da documentación que integra os expedientes, carácter das sesións, asuntos a tratar, posibilidade de habilitación de Sábados para a súa consulta e debates, será de aplicación preferente o disposto neste Regulamento. As sesións das Comisións Informativas serán públicas, agás naqueles casos en que non podan selo por razóns de preservación dos dereitos de terceiros. No que atinxe á Comisión Especial de Contas, as contas e a documentación complementaria estarán a disposición dos membros da Comisión para exame e consulta como mínimo quince días antes da reunión. Co fin de posibilitar a súa correcta e máis adecuada notificación, en garantía dos dereitos dospropios membros corporativos e por razóns de carácter administrativo, cada un dos Srs. Concelleiros membros da Corporación municipal de Mos deberán de sinalar, mediante escrito asinado por el mesmo e dirixido á Secretaría municipal, o lugar donde desexe que lle sexan entregadas as convocatorias das sesións dos órganos colexiados dos que forme parte, os borradores das actas e demáis actos ou documentos relacionados coa súa consideración de Concelleiros. Este lugar deberá de atoparse no Concello de Mos. A notificación poderá ser entregada a calquera persoa que se atope no enderezo indicado e que faga constar a súa identidade. Ó acceso ós expedientes dos Srs Concelleiros e a obtención de copias de expedientes por estos axustarase ó sinalado nos arts 14 a 17 do RD 2568/1986, coas seguintes especialidades: Tódolos corporativos terán acceso ós rexistros de declaracións de bens patrimoniais, e de intereses e causas de posible incompatibilidade. Non poderán obter copias do primeiro. Os Concelleiros teñen o dereito e o deber de asistir ás sesións dos órganos colexiados dos que formen parte, participar no seu debate da forma sinalada neste Regulamento e na lexislación á que se remite e exercer o seu dereito ó voto. Deberán de xustificar suficientemente as ausencias, mediante acreditación bastante ante a Presidencia do Concello. As inasistencias completas e inxustificadas ás sesións dos órganos colexiados motivarán a perda da dieta por asistencia, e o seu desconto equivalente para os membros que teñan dedicacións exclusivas ou parciais. Non provocarán a imposición de sancións. As inasistencias ás comisións informativas sancionaranse con 25 ≠ só cando non estén presentes, por causas xustificadas, nin o titular nin o suplente, e a sanción imporase exclusivamente ó titular. Os membros corporativos que asistan a reunión do Consello Rector e das Comisións de seguimento ou demáis órganos creados polo Pleno, percibirán dietas por asistencia equivalentes ás previstas para as Comisións Informativas. Tódolos membros corporativos terán dereito a asistir, sen voz e sen voto, ás sesións das diferentes comisións informativas ou doutros órganos municipais que teñan lugar e dos que non formen parte, a efectos de obter o mellor e máis directo coñecemento das súas deliberacións. Este dereito, en canto optativo, non xerará indemnización por asistencia. De conformidade co previsto no art.92.3 da Lei 7/1985, as funcións relacionadas coa Secretaría dos órganos colexiados e dación de fe en xeral dos actos e documentos municipais, corresponderalle á propia Secretaría da Corporación. Non obstante, e tal e como precisa o art.13.2 do RD 1174/1987, as funcións de fe pública e asesoramento legal preceptivo, ou tan só fe pública, recollidas nos artigos 2 e 3 e concordantes deste Real Decreto, respecto de Xuntas, Órganos ou Entidades dependentes da Corporación distintas do Alcalde, Pleno ou Xunta de Goberno Municipal decisoria, poderán ser encomendadas pola Alcaldía a funcionarios propios da misma carentes da habilitación de carácter nacional, a proposta do titular da Secretaría e que actuarán como delegados deste. A asunción de tales funcións será obrigada para o funcionario nomeado. O anterior poderá, non obstante, preverse vía Relación de Postos de Traballo do Concello. Procurarase que as Secretarías de órganos non decisorios descansen nos funcionarios que asuman a xefatura dos Departamentos ou unidades correspondentes ou relacionados. Serán as precisadas no art.2 do devandito RD 1174/1987, excepto as precisadas coas letras h) e j). Cando tales funcións se desenvolvan fóra do horario habitual de traballo darán orixe á percepción das gratificacións extraordinarias que procedan, agás que za se contemplasen como propias do complemento específico do posto que se desempeñase. O Consello Sectorial de Desenvolvemento Local, Formación e Emprego é un órgano de participación, de natureza consultiva, informativa e asesora. A finalidade e obxectivo deste Consello é facilitar a participación dos ciudadáns e canalizar a información das entidades asociativas nos asuntos municipais. Para elo manterá a necesaria relación coa Comisión Informativa con competencias no seu eido, así como con outros órganos do Concello afectados pola materia. Neste senso, correspóndelle ó Consello: Os acordos que adopte este Consello Sectorial terán o carácter de informe ou de petición, e non serán vencellantes para os órganos de goberno municipal. O eido territorial de actuación deste Consello será o correspondiente ó Concello de Mos e as súas zonas de influencia. O Consello Sectorial de Desenvolvemento Local, Formación e Emprego terá a seguinte estructura: Ambos órganos estarán asistidos no seu funcionamento por unha Secretaría permanente, que será asumida pola Secretaría da Corporación ou, por delegación desta, por funcionario ó servicio da mesma, preferentemente o que desenvolva a Secretaría da Comisión Informativa coas mesmas competencias. O Consello Sectorial poderá establecer os seguintes órganos complementarios: A Presidencia do Consello Sectorial corresponde á Alcaldía da Corporación Municipal, sen prexuízo da súa delegación na Concellería Delegada da Área correspondente. Son funciones da Presidencia: O Presidente poderá crea r unha ou varias Vicepresidencias que lle asistirán, en especial, nas sesión dos órganos do Consello Sectorial, suplíndoo en caso de vacante, enfermedade ou ausencia, ou asumiendo as súas funcións por delegación. As vicepresidencias determinaranse por resolución do Presidente do Consello entre membros do mesmo que teñan a consideración de Concelleiros. O Pleno do Consello Sectorial terá a seguinte composición: O Consello poderá requerir a presencia de técnicos ou funcionarios ó servicio do Concello, co fin de que informes ou del as explicacións que se lles soliciten sobre determinadas materias. Tódolos membros do Consello Sectorial Terán voz e voto, a excepción do secretario e dos técnicos ou funcionarios que sexan requeridos, que tan só terán voz. O Pleno reunirase dúas veces ó ano en sesión ordinaria, no último mes de cada semestre. O Pleno reunirase en sesión extrarodinaria sempre que o Presidente o considere necesario. Tamén poderá reunirse con este último carácter cando así o solicite un tercio do número legal dos seus membros. A convocatoria para as sesións ordinarias do Pleno do Consello farase polo seu Presidente cunha antelación de quince días naturais, e irá acompañada do orde do día e, se procede, da documentación correspondente. A convocatoria para as sesiones extraordinarias do Pleno do Consello farase cunha antelación mínima de coarenta e oito horas. A orde do día das convocatorias será fixado polo Presidente do Consello e conterá, como mínimo para as sesións ordinarias, os seguintes puntos: A orde do día das sesións extraordinarias conterá, como mínimo, o asunto ou asuntos que motiven a súa convocatoria. O Pleno considerarase validamente constituidocando asista a maioría absoluta do número legal dos seus membros en primeira convocatoria. Se nesta convocatoria non existira quórum necesario, segundo o exposto no párrafo anterior, entenderase convocada a sesión automaticamente treinta minutos después, sendo válida a súa constitución nesta segunda convocatoria sempre e cando asista un tercio do seu número legal de membros. Tanto en primeira como en segunda convocatoria requírese a asistencia do Presidente e do Secretario ou de quen legalmente lles sustitúan, presencia que deberá manterse durante toda a sesión. Os acordos do Pleno do Consello se adoptarán por maioría simple dos asistentes. En caso de empate decidirá o voto de calidade do Presidente. Poderán constituirse con carácter temporal ou permanente, comisións de estudio ou grupos e traballo para a análise e a investigación dos problemas do sector. O número e a composición das comisión de estudio serán establecidos en función das liñas de traballo e das prioridades de actuación do Consello Sectorial. Estas Comisións estarán integradas por membros do Consello e por persoas propostas en calidade de especialistas dos diferentes temas obxecto de estudio. A súa función será a de analizar e estudira os temas que lle sexan encomendados, co fin de expor ante o Pleno do Consello as súas conclusións, que poderán motivar a adopción dos acordos correspondentes deste Consello, segundo os seus fins. O seu funcionamento será o establecido polo presente Regulamento Orgánico para as Comisións Informativas. Terá as seguintes funcións: A cobertura do posto de Secretaría do Consello Sectorial devengará o dereito á percepción das gratificacións extraordinarias previstas no Presuposto Xeral do Concello, agás que tal circunstancia xa se considerase á horad e fixar o complemento específico dun determinado posto existente na Relación de Postos de Traballo do Concello. Son dereitos dos membros dos órganos colexiados do Consello Sectorial os seguintes: Terás os seguintes: Perderase tal: As sesións do Consello Sectorial serán públicas e celebraranse no Centro de Desenvolvemento Local do Concello, agás resolución motivada da Presidencia. As sesións das Comisións de estudio serán, por regra xeral, secretas, sen prexuízo de que se acorde o seu carácter público por votación dos seus membros. En defecto das normas anteriores serán de aplicación as disposicións xerais do Regulamento Orgánico municipal, sen prexuízo da necesaria adaptación á lexislación estatal básica e autonómica. Como norma supletoria de segundo grao aplicarase o RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais. O artigo 14 da Constitución Española proclama o dereito á igualdade e a non discriminación por razón de sexo. Pola súa parte o artigo 9.2 consagra a obriga dos poderes públicos de promover as condicións para que a igualdade do individuo e dos grupos nos que se integra sexan reais e efectivas. A igualdade de dereitos entre mulleres e homes é unha necesidade esencial nunha sociedade democrática moderna que, desde todos os niveis normativos, téntase conseguir a través de diversas medidas plasmadas nos tratados internacionais, na normativa legal e regulamentaria interna. Tamén a Comunidade Autónoma Galega, no seu campo de competencias, comprometeuse no desenvolvemento das obrigas impostas no artigo 4 da Lei Orgánica 1/1981 do 6 de abril, do Estatuto de Autonomía para Galicia, na defensa da igualdade. Froito deste compromiso xurdiu a Lei 3/1991 de 14 de xaneiro, de creación do Servizo Galego de Promoción da Igualdade do Home e da Muller e, no exercicio das súas funcións, a elaboración de Plans de Igualdades, estando en vigor neste momento o VII Plan estratéxico de Galicia para a igualdade de oportunidades entre mulleres e homes 2017-2020. Na mesma liña desde 1994, constitúese, no Parlamento Galego, a Comisión para a Igualdade e para os Dereitos das Mulleres, que elabora e emite conclusións e ditames en sucesivas lexislaturas, no relativo a esta materia. Sen embargo, aínda recoñecendo os importantes logros conseguidos a persistencia de situacións de desigualdade entre mulleres e homes constitúe un feito notorio e indiscutible na nosa sociedade, o que pon de manifesto a necesidade de afondar no compromiso da Comunidade Autónoma de Galicia na defensa da igualdade e contra a discriminación. Con esta finalidade faise necesario ampliar o marco legal das políticas autonómicas de igualdade entre mulleres e homes, tanto no relativo aos principios de actuación como no que atinxen ás actuacións concretas. No referido aos principios de actuación é preciso garantir a vinculación da totalidade dos poderes públicos ao cumprimento da transversalidade como instrumento imprescindible para o exercicio da totalidade das competencias autonómicas en clave de xénero, buscando conseguir en suma, a eliminación de todas ás discriminacións directas e indirectas e dos prexuízos causantes das mesmas. En prevención de condutas discriminatorias e na previsión de políticas activas para facer efectivo o principio de igualdade desenvolveuse un importante acervo lexislativo tanto a nivel estatal como autonómico. Normas como, a Lei orgánica 3/2007 de 22 de marzo para a igualdade efectiva de mulleres e homes, ou na nosa Comunidade Autónoma a Lei 7/2004 de 16 de xullo, galega para a igualdade entre mulleres e homes, así como a Lei 2/2007 de 28 de marzo, do traballo en igualdade das mulleres de Galicia, supoñen un gran avance nesta tarefa. Do mesmo modo, a Lei Orgánica 1/2004 de 28 de decembro, de medidas de protección integral contra a violencia de xénero, e a Lei Galega 11/2007 de 27 de xullo para a prevención e o tratamento integral da violencia de xénero, entre outras, constitúen importantes fitos na conquista pola igualdade de mulleres e homes. Pero esta igualdade aínda é só formal; para levar adiante a plena equiparación é preciso potenciar unha política activa na que estean implicadas todas as administracións. No marco da configuración territorial dunha política integral de igualdade considérase fundamental o papel a xogar polos concellos, por ser o nivel da Administración máis achegado a cidadanía, aos seus intereses e necesidades. Por todo iso representa o contexto máis axeitado para artellar a creación, composición e funcionamento dun Consello Municipal da Igualdade que garanta a participación e a igualdade de oportunidades de toda a cidadanía e, en especial, das mulleres mosenses. Constitúese o Consello Municipal da Igualdade como órgano de participación, asesoramento, consulta, seguimento e canalización da problemática e da vida cidadá das mulleres, así como da igualdade de oportunidades entre ambos sexos. O ámbito territorial do Consello Municipal da Igualdade abrangue ó Concello de Mos. O enderezo do Consello Municipal da Igualdade queda fixado no Concello ou nas dependencias que a tal efecto poidan habilitarse. Este pode ir cambiando por necesidades estruturais e físicas. O Consello Municipal da Igualdade constitúese como órgano encargado de recoller, estudiar, emitir propostas para a resolución das demandas, conflitos, situacións de discriminación e mellora, atendendo aos trazos específicos do colectivo social ao que vai dirixido e as súas peculiaridades organizativas. O Consello Municipal da Igualdade persegue os seguintes obxectivos: 1. Defender os dereitos das mulleres velando polo cumprimento das disposicións legais e previndo as posibles discriminacións que se poidan producir en calquera dos eidos de actuación.2. Fomentar a concienciación das mulleres da súa propia situación, así como promover cambios nas actitudes e comportamentos dos homes que perpetúan a desigualdade entre ambos.3. Impulsar, promover e apoiar o asociacionismo feminista e de mulleres e aqueles outros que promovan a igualdade entre xéneros respectando a súa autonomía.4. Potenciar a participación social das mulleres co fin de que se constitúan responsables e protagonistas do seu propio proceso de promoción e desenvolvemento e para a consecución dunha igualdade real e efectiva.5. Calquera outro de carácter análogo que teñan incidencia para as mulleres e/ou a igualdade de oportunidades.6. Impulsar, promover e orientar medidas e plans de actuación para as mulleres e homes e facer un seguimento das actuacións municipais neste eido, así como dos procedementos dos distintos niveis da administración.7. Instar á Corporación municipal o cumprimento das actuacións en todos os eidos que sexan convenientes na defensa dos dereitos das mulleres e da promoción da igualdade. Para acadar estes obxectivos o Consello Municipal da Igualdade levará a cabo as tarefas a continuación mencionadas, así como calquera outras tendentes o logro dos mesmos: 1. Participar nas actividades e proxectos que, relacionados coas mulleres, realizan as distintas Concellarías do Concello, así como na valoración das mesmas.2. Fomentar a investigación sobre a situación das mulleres nas diferentes áreas.3. Difundir a documentación e información especifica relativa ás mulleres e á igualdade.4. Fomentar a participación das mulleres en todas aquelas actividades que favorezan a súa plena equiparación cos homes.5. Colaborar na elaboración de programas e na execución dos mesmos.6. Facilitar as actividades das distintas asociacións de mulleres fomentando a coordinación e cooperación entre elas.7. Establecer relacións con outros grupos, institucións e asociacións de análoga natureza e outros ámbitos administrativos.8.- Impulsar todo tipo de actividades e programas que favorecen a plena igualdade entre mulleres e homes. O Consello Municipal da Igualdade estará composta por: 1. O Alcalde/Alcaldesa Presidente/a da Corporación ou persoa en quen delegue 2. Concelleira de Política Social e Igualdade e Membros integrantes da Corporación en base a representatividade proporcional de cada grupo político, ou persoa en quen deleguen.3. Persoal técnico adscrito ao Departamento de Benestar Social e do Centro de Información á Muller ( CIM). 4. Unha/un representante de cada unha das asociacións veciñais, culturais e deportivas do noso concello, así como daquelas asociacións, entidades ou organizacións que teñan como finalidade primordial potenciar a integración social das mulleres e a igualdade real e efectiva de mulleres e homes. Cada membro do Consello Municipal da Igualdade poderá designar unha/un suplente que a/o substitúa na asistencia as sesións, por imposibilidade xustificada da/do titular de acudir a mesma. Son requisitos para ser membros do Consello Municipal da Igualdade: 1. Estar legalmente constituído.2. Ter domicilio social no Concello de Mos. Son órganos do Consello Municipal da Igualdade os seguintes: Recaerá o cargo de presidente/a na persoa do Julio Ismael Chapela Elosu ou Sra Alcaldesa ou persoa en quen delegue. Serán funcións do/a presidente/a as seguintes: 1. Convocar e presidir as reunións.2. Ordenar os debates e someter a votación os acordos.3. Executar os acordos do Consello. A vicepresidenta/e será elixida polo Pleno do Consello Municipal da Igualdade entre os membros non corporativas/os do mesmo na primeira sesión, logo da súa constitución. Para dita elección requírese a maioría absoluta dos membros do Consello na primeira votación, na que resultará elixida a persoa que acade máis votos. Serán funcións propias da vicepresidenta ou vicepresidente: 1. Prestar a súa colaboración á presidenta/e do Consello en aqueles asuntos en que sexa requirida pola mesma/o 2. Suplir as funcións da presidenta/e por delegación de esta/e, ausencia, enfermidade ou por calquera outra circunstancia que impida a súa presencia. Será secretaria/o do Consello Municipal da Igualdade unha persoa adscrita ó Departamento de Igualdade. Será a encargada de levantar as actas das sesións. A Xunta Executiva estará constituída pola presidenta/e, a secretaria/o e as/os presidentes das comisións que se constitúan con carácter permanente. Actuará como secretaria/o da Xunta Executiva a mesma persoa que o sexa do Consello Municipal da Igualdade. Serán funcións da Xunta Executiva as seguintes: 1. Preparar a orde do día do Pleno do Consello Municipal da Igualdade 2. Será a que realice a xestión ordinaria do Consello, dando conta ó mesmo do actuado en cada sesión plenaria.3. Velar pola correcta aplicación da presente normativa. Para facilitar a labor e a operatividade do Consello Municipal da Igualdade crearanse órganos de traballo que levarán a denominación de “comisións”. As comisións de traballo poderán ter carácter temporal ou permanente en función dos intereses, necesidades e posibilidades do Consello Municipal da Igualdade. O Pleno do Consello Municipal da Igualdade reunirase en sesións ordinarias e extraordinarias. As deliberacións do Consello adoptaran a forma de informes e propostas que se elevarán ó Pleno do Concello a través da Comisión Informativa de Igualdade para o seu estudio e aprobación, se procede. O Consello Municipal da Igualdade reunirase en sesión ordinaria, como mínimo, semestralmente e en sesións extraordinarias cando o considere oportuno a presidenta/e ou ben cando o solicite un terzo dos seus membros. O Consello Municipal da Igualdade considerarase validamente constituído cando se convocara de forma regulamentaria e estean presentes a maioría absoluta dos seus membros, en primeira convocatoria, e un terzo na segunda convocatoria, e sempre e cando figure entre eles a presidenta/e ou persoa que a/o substitúa. Poderán participar nas comisións de traballo con voz pero sen voto as persoas invitadas ou as que o soliciten formalmente para emitir informes técnicos ou formular cuestións que lles afecten. A duración do mandato dos membros da Xunta Executiva de dous anos naturais a contar dende a súa elección. Os membros do Consello Municipal da Igualdade perderán a súa condición de tales por: · Revogación por parte do colectivo a quen representa. · Por renuncia expresa da interesada/o. · Por ausencia inxustificada por sí ou pola persoa substituta a dúas reunións ordinarias consecutivas ou a tres alternativas no período dun ano, previo apercibimento á asociación, entidade ou organización afectada. ·Por falecemento. ·Por calquera incumprimento grave e reiterado das súas obrigas recoñecido así pola maioría absoluta dos membros do Consello.1. Desenvolvemento do Regulamento orgánico. O presente regulamento poderá ser obxecto de desenvolvemento a través das oportunas instruccións e circulares da Alcaldía, en canto ostenta a Xefatura dos servicios administrativos municipais e a Presidencia nata dos órganos colexiados.2. Interpretación. As dúbidas que se plantexen na aplicación do presente regulamento serán resoltas polo propio Pleno corporativo, á vista dos informes e propostas que se emitisen ó respecto.3. Uso da lingua galega. Será de aplicación o disposto na lexislación autonómica sobre normalización lingüística. As resolucións ou acordos que deban de surtir efectos fóra da Comunidade galega redactaranse en castelán. Tamén redactaranse en castelán aquelas comunicacións, traslados ou actuacións nas que os interesados o manifesten expresamente.1. O presente Regulamento deberá de entenderseadaptado en todo caso á Lei 7/1985, a Lei 5/1997 de Administración Local de Galicia, e ós preceptos do Texto refundido do Réxime Local que teñan o carácter de básicos, segundo a súa disposición final 7ª. 2. En defecto das disposicións contempladas no presente regulamento acudirase ó regulado polo devandito Texto refundido do Réxime Local, nos seus preceptos non básicos, e ó previsto no RD 2568/1986, polo que se aproba o Regulamento de organización, funcionamento e réxime urídico das entidades locais (ROF). 3. O presente regulamento entrará en vigor logo da súa publicación íntegra no BOP, e unha vez transcurrido o prazo de 15 días precisado polo art.65.2 da Lei 7/1985, ó que se remite o 70 da mesma. Quedan derrogadas cantas disposicións municipais de igual ou inferior rango contradigan o disposto nesta norma. Contra a presente disposición, que esgota a vía administrativa, poderá interporse recurso contencioso administrativo ante a sala correspondente do Tribunal Superior de Xustiza de Galicia, no prazo de 2 meses, a contar desde o seguinte ó da súa publicación. Todo elo sen prexuízo de interponer calquer outro recurso que Vd. estime máis procedente e sexa conforme a Dereito. En Mos, a 21 de xuño de 2019. Documento asinado dixitalmente. A alcaldesa Nidia Mª Arévalo Gómez